	
	ELEKTROMAGNETNI MJERAČ PROTOKA

	
	Mjerač protoka mora biti urađen na osnovu novih elektronskih tehnologija, baziran na mikroprocesoru prateći standard kvaliteta ISO 9000.
Elektromagnetni mjerač protoka mora biti u stanju da vrši mjerenje kako trenutnog tako i ukupnog protoka, u oba smjera kretanja vode. Takođe, uz mjerač se mora dostaviti i potvrda da je pogodan za mjerenja pitke vode.

	
	Kako bi se izbjegla mogućnost oštećenja mjerača protoka (lutajućim kamenjem i drugim materijalom  u cijevima i sl ), sam mjerač ne smije imati pokretne djelove u sebi.

	
	električno napajanje mjerača mora biti bazirano na dolazni napon od 24 V. Samo napajanje će se vršiti posredstvom odgovarajuće UPS jedinice. Dakle u slučaju privremenog nestanka kontinualnog napajanja električnom energijom, uključiće se baterijsko napajanje koje će imati autonomiju minimum 2 sata. Mjerač se mora isporučiti sa signalnim kablom u dužini od 20 m. 

	[bookmark: _GoBack]Zahtijevana tačnost mjeranja mora biti na nivou od ± 0.5 % i ova tačnost se mora ostvariti u opsegu od 2.5 % do 100 % od maksimalnog protoka (Qmax). Ova tačnost mjerenja je neophodna jer se na osnovu ovih mjerenja formira konačni bilans protoka sistema, a na osnovu kojeg se vrši upravljanje i održavanje sistema. Kalibracioni list mjerača protoka je obavezno dostaviti prilikom nabavke mjerača. Bez ovog dokumenta (koji potvrđuje da nabavljena oprema vrši mjerenja u okvirima tražene tačnosti) mjerači se neće prihvatiti i neće se dozvoliti ugrađivanje ovakve opreme. Performance rada mjerača se moraju verifikovati provjerljivim test certifikatima. Mjerač mora biti baždaren i ovjeren od strane Zavoda za metrologiju Crne Gore.

Mjerači protoka moraju imati potvrdu da se mogu koristiti pri atmosferskim (okolnim) temperaturama od -20°C do +70°C. Radni pritisak je definisan za svaki mjerač protoka zasebno u predmjeru i predračunu. 

Senzor protoka, odnosno tijelo mjereča (dio mjerača koji se ugrađuje na samom cjevovodu) mora imati zaštitu IP68, dakle mora biti u stanju da radi i pod vodom. Takođe, sensor mora biti takav da se može instalirati na cjevovod, a nakon toga jednostavno zatrpati, tj da za pravilan rad senzora nije neophodno izgraditi pripadajuću šahtu. Senzor protoka mora biti takav da se u slučaju kvara elektronske displej jedinice (tranzmitera) jednostavno može povezati druga jedinica bez dodatnog programiranja jednog ili drugog.

Elektronska displej jedinica (tranzmiter) mora imati zaštitu IP66. Dvojni alfanumerički displej mora biti u stanju da prikaže istovremeno trenutni i ukupni (kumulativni) protok vode. Prikaz protoka se može ostvariti u različitim jedinicama mjere, pri čemu je obavezno da se trenutni protok može prikazati u lit/s, a ukupni (kumulativni) u m3. Displej takođe mora biti u stanju da prikaze i trenutni i ukupni protok u oba pravca strujanja, brzinu strujanja i alarme (prazna cijev, nema napajanja i sl.)

Mjerač protoka, odnosno trazmiter jedinica, mora obezbijetiti mogućnost odvođenja signala analognih, digitanih i pulsnih signala do lokalnih ormara automatike (PLC) i/ili data logera, tj. da bude opremljen izlazom 4-20mA, impulsnim totalizer izlazom, digitalnim izlazima nema vode u dovodnoj cevi i kvar mjerača protoka. Izlazni signal 4-20mA se vodi na ulaz analognog modula pripadajućeg PLC kontrolera i dalje preko GPRS modema u centralni sistem.

Mjerač treba da bude opremljen potrebnim materijalom (prstenovi za uzemljenje, izolacione flanže, ožičenja za premošćenje napona) za njegovu izolaciju i zaštitu od nepovoljnih naponskih stanja ili lutajućih struja koje se mogu javiti u cjevovodnim instalacijama. Ove materijale povezati shodno preporukama proizvođača za date uslove ugradnje.

	
	Softver u mjeraču mora biti zaštićen šifrom kako bi se spriječilo neautorizovano programiranje istog. Izvođač je dužan obezbijediti sav dodatni alat koji je neophodan za listanje po meniju (npr magnetna olovka i sl) i izvršiti kratku obuku osoblja Naručioca koje je zaduženo za upravljanje i održavanje ove opreme.




